als_Latn dik_Latn sag_Latn
Deklarata për 71 deputetët, Rama: Interpretime, nuk i kam thënë!Postuar më: 01 February 2017 22:01
Kryeministri Edi Rama, sonte, në emisionin “Tonight” në “Ora News”, ka deklaruar se ajo se çfarë nuk funksionon mes koalicionit PS-LSI, është një problem që nuk e konstaton dot.
Rama tha se, koalicioni ka funksionuar më së miri pasi sheh strukturën e plotë dhe nuk i lejon vetes të humbasë në detaje të papërsosura, difektoze apo në detaje të shëmtuara që mund të ketë një tablo e madhe e një pune të madhe për të bërë disa reforma që janë produkt i këtij koalicioni dhe pa këtë koalicion nuk do të ishin bërë dot kurrë siç nuk u bënë në 20 e kusur vite.
Kryeministri Edi Rama duket se, është tërhequr pas lajmit të bërë publik ditën e djeshme në media, sipas të cilit shefi i qeverisë ka njoftuar deputetët dhe ministrat socialistë, se PS i ka 71 mandate edhe pa LSI.
Rama hodhi poshtë këto pretendime, duke thënë se këto janë interpretime të mediave që nuk kanë asnjë rëndësi.
Edi Rama: Këto janë interpretime. Këto janë të gjitha fjalë dhe nuk kanë asnjë rëndësi. As të thëna nga unë apo nga aleati im. Këto janë fjalë që nuk kanë asnjë rëndësi.
Mendoj se koalicioni ka funksionuar më së miri pasi shikoj strukturën e plotë dhe nuk i lejoj vetes të humbas në detaje të papërsosura, difektoze apo në detaje të shëmtuara që mund të ketë një tablo e madhe e një pune të madhe për të bërë disa reforma që janë produkt i këtij koalicioni dhe pa këtë koalicion nuk do të ishin bërë dot kurrë siç nuk u bënë në 20 e kusur vite.
Rama theksoi se, koalicioni qeverisës ka reformuar Shqipërinë.
als_Latn als_Latn als_Latn als_Latn als_Latn als_Latn als_Latn als_Latn